b'\n_START_ARTICLE_\nBj\xc3\xb8rn Kals\xc3\xb8\n_START_PARAGRAPH_\nBj\xc3\xb8rn Kals\xc3\xb8 (f\xc3\xb8dt 23. marts 1966 i Sy\xc3\xb0radalur p\xc3\xa5 Kalsoy) er en f\xc3\xa6r\xc3\xb8sk g\xc3\xa5rdejer, l\xc3\xa6rer og politiker (Sambandsflokkurin)._NEWLINE_Kals\xc3\xb8 tog gymnasieeksamen ved F\xc3\xb8roya Studentask\xc3\xbali og HF-skei\xc3\xb0 i 1991, var udl\xc3\xa6rt snedker samme \xc3\xa5r, og tog l\xc3\xa6rereksamen ved F\xc3\xb8roya L\xc3\xa6rarask\xc3\xbali i 1999. Han har v\xc3\xa6ret g\xc3\xa5rdejer p\xc3\xa5 Kalsoy siden 1986, men var ogs\xc3\xa5 en periode til s\xc3\xb8s. Efter at have fuldf\xc3\xb8rt l\xc3\xa6reruddannelsen i 1999, var han l\xc3\xa6rer i Klaksv\xc3\xadk frem til 2002. Derefter var han selvst\xc3\xa6ndig erhvervsdrivende som t\xc3\xb8mrer frem til 2003._NEWLINE_Han var borgmester i H\xc3\xbasa kommuna 1995\xe2\x80\x932004. I 2004 blev Kals\xc3\xb8 fiskeriminister i J\xc3\xb3annes Eidesgaards f\xc3\xb8rste regering, til trods af manglende landspolitisk erfaring. Kals\xc3\xb8 var fiskeriminister frem til 2008, hvoretter han blev indvalgt til Lagtinget. Fra 2011 er han kulturminister i Kaj Leo Johannesens anden regering.'